Εθνογραφική μελέτη της μηχανικής καθήλωσης σε ψυχιατρική κλινική:
Creators: name: Αναστασόπουλος, Οδυσσέας Δημητρίου
Publisher: name: Aristotle University of Thessaloniki
Year: 2012
Subjects: Μηχανική καθήλωση
Εθνογραφική μελέτη
Ψυχική υγεία
Mechanical restaint
Ethnographic study
Mental health care

description: Η μηχανική καθήλωση, μολονότι είναι μια από τις πιο αμφισβητούμενες πρακτικές στο χώρο της ψυχικής υγείας και η οποία στιγματίζει το άτομο που την υφίσταται, αποτελεί κοινή πρακτική στις ψυχιατρικές μονάδες της Ελλάδας. Το μεγαλύτερο μέρος των ποιοτικών ερευνών πάνω στην καθήλωση αφορά στις απόψεις των ασθενών, των οικογενειών τους και του προσωπικού, αλλά όχι στην ίδια την πρακτική ή στο πλαίσιο στο οποίο συμβαίνει. Η παρούσα έρευνα αποτελεί μια μελέτη πολλαπλών περιπτώσεων εθνογραφικού τύπου με ποικίλες μεθόδους συλλογής δεδομένων που περιλαμβάνουν ημερολόγιο συμμετοχικής παρατήρησης, άτυπες και ημιδομημένες συνεντεύξεις, καθώς και αστυνομικά δικαστικά και ιατρικά αρχεία, που αναλύθηκαν με τη μέθοδο της θεμελιωμένης θεωρίας. Η έρευνα εξετάζει τη διαδικασία της μηχανικής καθήλωσης όπως και των παραγόντων που επηρεάζουν την πορεία της, σε κάθε περίπτωση καθήλωσης. Από την ανάλυση του υλικού προκύπτει πως η καθήλωση αποτελεί μια μέθοδο επιβολής θεραπείας, τραυματική για όλο το πλαίσιό της, που φέρνει το ρόλο της παροχής φροντίδας ψυχικής υγείας σε σύγκρουση με την ίδια τη φύση της. Κεντρικά ζητήματα στην ανάλυση αποτέλεσαν (α) η διαδικασία διαπραγμάτευσης μέσω σχέσεων επιβολής και συμμόρφωσης, (β) η προσέγγιση της καθήλωσης με διαδικασίες υποβάθμισης του τραυματικού χαρακτήρα της και αδυναμία εναλλακτικών προτάσεων, (γ) η χρήση πρακτικών σωματικής, λεκτικής και συμβολικής βίας και οριοθέτησης, (δ) η λειτουργία της καθήλωσης στην κατεύθυνση της θεραπείας, της πρόληψης της επικινδυνότητας, και (ε) της συμμόρφωσης και ο άμεσα και μακροπρόθεσμα τραυματικός χαρακτήρας της καθήλωσης. Όλα τα παραπάνω συνιστούν ένα οξύμωρο σχήμα παρέμβασης με σκοπό τη θεραπεία.
description: Physical restraint, despite being one the most controversial and stigmatising practices in the field of mental health, is common practice in psychiatric treatment facilities in Greece. Most of qualitative research on physical restraint is concerned with the attitudes of patients, families or staff but not with the practices of restraint themselves or with the context in which they take place. The paper presents an ethnographic study of physical restraint, which employs a multiple case study design and multiple methods of data collection, including participant observation diaries, informal and semi-structured interviews as well as police, judicial and medical records, which are analysed with a grounded theory method. The study examines the process of physical restraint as well as the factors that influence the course and outcome of restraint in each case. The data analysis shows that restraint is used as a means of imposing treatment, which is traumatic for everyone involved and contradicts the very nature of mental health care. Central issues in the analysis were (a) the negotiation procedure through exercising coercion and imposing compliance, (b) underestimating the traumatic effect of the experience of restraint and inability to envisage alternative solutions, (c) the use of physical, verbal and symbolic violence and limit setting, (d) the function of restraint in terms of treatment, risk and compliance and (e) the short-term and long-term traumatic nature of restraint. All the above point to an inherent paradox regarding the use of mechanical restraint as a treatment-focused intervention.